google/wiki40b huggingface dataset:
Viru kultūra

Bruožai

Kultūros kūrėjai buvo Salinaro kultūros palikuonys. Jie sukūrė sudėtingas irigacines sistemas Viru, Čikamos ir Močės upių slėniuose, kur vertėsi žemdirbyste: augino kukurūzus, pupeles, moliūgus, juką, medvilnę, ankštinius pipirus ir lukumą (pouteria lucuma).
Žymiausia kultūros vietovė ir tikriausiai politinis hipotetinės valstybės centras buvo Galjinaso archeologinė vietovė prie Viru upės. Čia randama maždaug 5 km² ploto gyvenvietė su religiniais, administraciniais ir gyvenamasiais statiniais. Svarbiausiomis kultūros gyvenvietėmis laikomos San Juan, Napo, Sarraque, Tomabal ir kt. Klestėjimo laikotarpiu kultūra įtakojo visą šiaurinę Kostos atkarpą nuo Lečės iki Uarmėjo.
Galjinaso kultūra išvystė gana aukšto lygio keramiką, kuriai būdingas raudonas fonas su baltais ornamentais, nors pasitaiko ir negatyvinių vaizdų, juodos spalvos panaudojimo. Jos kūrėjai pirmieji ėmė gaminti portretinę keramiką, kuria vėliau pagarsėjo močikai.
Vėlyvuoju laikotarpiu šiauriniame kultūros areale suklestėjo Močės kultūra, kuri vėliau visiškai užgožė Galjinaso kultūrą.
Astūrija

Istorija

Asturija yra ir istorinis regionas, kuriame 722 m. kilo nauja galinga krikščioniška Astūrijos karalystė, kurį laiką kontroliavusi šiaurės Ispaniją. Ji davė pradžią kitai, – Leono karalystei, egzistavusiai nuo 910 m.
Ugnies kamuolys (fantastika)

Ugnies kamuolys (angl. fireball) – kerai maginėje fantastikoje, kuriais sukeliamas ugninis sprogimas (kamuolio formos pliūpsnis), taip pat – pats rutuliškas sprogimas.
Kerai „ugnies kamuolys“ plačiai naudojami maginės fantastikos kompiuteriniuose žaidimuose, romanuose, filmuose. Paprastai įsivaizduojama, kad ugnies kamuolys primena nuo prisilietimo sprogstantį kamuolinį žaibą, tiesa, energingai lekiantį.
Šie kerai – paprastai žinomiausi koviniai kerai, kuriuos prisimena su magine fantastika šiek tiek susipažinę žmonės. Paprastai laikoma, kad ugnies kamuolys yra vienas iš pagrindinių kovinių kerų, kuriuos įsisavina koviniai magai. Vienuose maginės fantastikos šaltiniuose teigiama, kad tai silpnas ar gana silpnas keras, kituose – kad šie kerai gali būti labai galingi.
Jie naudojami tokiuose stalo vaidmenų žaidimuose kaip Advanced Dungeons & Dragons, „Kariai ir magai“ ir kt., kompiuteriniuose žaidimuose kaip Diablo, Oblivion ir kt.
Socialinių inovacijų doktorantūros mokykla

Apie

2015 metais buvo panaikintas Mykolo Romerio universiteto Mokslo centras. Vietoje jo buvo įsteigtas Mokslo ir inovacijų paramos centras (vadovauja mokslo ir tarptautinių ryšių prorektorė dr. Inga Žalėnienė) bei į jo sudėtį įeinanti Socialinių inovacijų doktorantūros mokykla.
Rita Diana Dapkutė Lumbienė

Biografija

1985 m. baigė biologiją ir žurnalistiką Čikagos Ilinojaus universitete. 1984 m. Čikagos profesionalios futbolo komandos „Chicago Sting“ viešųjų ryšių direktoriaus pavaduotoja, universiteto ir jį supančio rajono savaitinio laikraščio „Chicago Ilini“ viena iš redaktorių.
1986 m. įstojo į Ilinojaus universiteto Lietuvių kalbos ir literatūros katedrą, siekdama įgyti lietuvių literatūros magistro laipsnį. 1986 m. gruodžio mėnesį atvyko į Lietuvą atlikti 10 mėnesių stažuotę Vilniaus universiteto Literatūros katedroje, stažuotę pratęsė iki dvejų metų. Jos metu vertė darbus leidyklai „Vaga“ ir pagal sutartį atliko anglų kalbos redagavimo darbus leidykloje „Mokslas“. 1989 m. įsteigė „SąjūdžioInfo, Inc.“ ir oficialiai įregistravo šią ne pelno siekiančią organizaciją JAV. Artėjant rinkimams į Lietuvos Aukščiausiąją Tarybą, 1990 m. sausio 1 d. vėl atvyko į Lietuvą ir prisidėjo prie Sąjūdžio rinkiminių ir informacijos sklaidos darbų, Sąjūdžio informacijos agentūros direktore. Sąjūdžiui laimėjus rinkimuose Aukščiausiojoje Taryboje įsteigė Informacijos biurą, šios įstaigos direktorė iki 1992 m. kovo mėn. Kurį laiką dirbo radijo stoties M-1 reklamos ir viešųjų ryšių vadove. Nuo 1992 m. verslininkė.
1997 m. Lietuvos liberalų sąjungos, 2003 m. Liberalų ir centro sąjungos Vilniaus miesto skyriaus narė, Vilniaus skyriaus valdybos narė, partijos valdybos narė.
2000–2003 m., 2003–2007 m. ir nuo 2007 m. Vilniaus miesto savivaldybės tarybos narė.
Rasiai

Istorija

1963–1968 m. buvo Rasių apylinkės centras.
Kumo provincija

Geografija

Provincijos paviršius yra daugiausiai plokščiakalnyje. Klimatas sausas, gan karštas, būdingos stepės, pusdykumės. Kumo provincijoje yra nemažai druskingų ežerų (didžiausi – Hauze Soltanas ir Namakas). Svarbiausia upė – Kumas.

Gyventojai

91,2 % Kumo provincijos gventojų gyvena miestuose (didžioji dauguma – Kumo mieste), 8,8 % – kaimuose.
Didžiausi miestai: Kumas, Džamkaranas, Džafarijė, Kanavatas.
Nove Zamkai

Istorija

1573–1581 m. buvo pastatyta gerai įtvirtinta Neuhaselio tvirtovė, skirta gynybai nuo turkų antpuolio. Savo laikotarpiu ji buvo viena šiuolaikiškiausių tvirtovių Europoje. Osmanai ją nesėkmingai bandė užimti dešimt kartų. 1663 m. po taktinės pilies gynėjų klaidos, osmanai pilį užėmė. Miestas tapo osmanų provincijos centru. 1685 m. pilis buvo atkovota, bet jos reikšmė greitai sumenko. 1871 m. Nove Zamkus pasiekė geležinkelis, miestas tapo pramoniniu centru.
Vilūnų pagrindinė mokykla

Istorija

1864 m. kaime veikė valdiška liaudinė mokykla, kurioje mokėsi 20 berniukų ir 2 mergaitės. 1918 m. Vilūnuose veikė lietuviška pradinė mokykla. 1942 m. mokykloje įsteigtas V skyrius. 1953 m. mokykla reorganizuota į septynmetę mokyklą, 1961 m. - į aštuonmetę, 1986 m. - į devynmetę, 1999 m. - į dešimtmetę mokyklą. 2008 m. mokykla uždaryta.
Apkalta

Apkalta (angl. impeachment), impičmentas – politinės atsakomybės forma, procesas, kuriuo aukščiausi valstybės pareigūnai gali būti nušalinti nuo užimamų pareigų.
Terminas impeachment atsirado viduramžių Anglijoje. Ten jis reiškė teisinę procedūrą, kurios metu parlamentas už bet kokius nusikaltimus teisia savo narius, taigi vykdo kvazi teisminę funkciją. Ši archajiška procedūra (pirmąkart Anglijos parlamente surengta 1376 m., o paskutinį kartą – 1806 m.) iki šiol formaliai nėra panaikinta, nors 1967 m. Rinktinis parlamentinių privilegijų komitetas rekomendavo tai padaryti, konstatavęs, jog šiuo metu, aplinkybės, kuriose vyko apkalta, yra tokios tolimos dabarties realijoms, kad procedūrą derėtų vertinti kaip atgyvenusią. Ši nuomonė grindžiama tuo, kad jei XVII–XVIII amžiais apkalta neretai buvo politinių oponentų „likvidavimo“ priemonė, tai nūdienos visuomenėje politinių oponentų likimą lemia rinkimai, o nusikaltėlių – baudžiamieji teismai
Oranjestadas

Istorija

Miestas pradėjo kurtis 1796 m. aplink Zoutmano fortą. Nuo tada Oranjestadas vadinamas Arubos sostine.

Architektūra

Miesto architektūroje vyrauja tipiškai olandiški statiniai, tačiau yra ir vietinių architektūrinių ypatumų.

Infrastruktūra

Mieste yra tarptautinis „Karalienės Beatričės“ oro uostas (Queen Beatrix International Airport).
Prylukai

Istorija

Archeologiniai kasinėjimai patvirtino, kad vietovėje žmonių gyventa antrame tūkstantmetyje prieš mūsų erą. Prylukai pirmą kartą paminėti 1085 m. princo Vladimiro Monomacho. Tais pačiais metais princas su savo palyda apsistojo tvirtovėje. 1092 m. kumanai (dar žinomi kaip polovcai) užpuolė tvirtovę, išžūde visus miestelio gyventojus.
Po Liublino unijos miestą valdė Lenkijos aukštuomenė.
Senkų akmuo su dubeniu

Akmuo

Dubenėtas akmuo 80 cm ilgio, 60 cm pločio, 20 cm aukščio. Paviršiuje iškaltas ovalus, 40-50 cm skersmens, 10 cm gylio dubuo. Guli upės šlaite, prie šaltinio.
Teritorijos plotas – 0,001 ha.
0,3 km į pietus yra Senkų senovės žemdirbystės vieta, 0,6 km – Senkų piliakalnis.

Tyrimai

Akmenį išaiškino Vykintas Vaitkevičius.
Kultūros vertybių registre neregistruotas.
Gijos (laikraštis)

Gijos – mėnesinis laikraštis Rusijos ir Rytų kraštų lietuviams, nuo 1993 m. gruodžio mėn. leistas Kaune.

Istorija

Iki 1994 m. (Nr. 1-9) vadinosi „Lietava“ ir buvo skirtas Rytų ir Vakarų lietuvių bendruomenėms. Leido Australijos lietuvių jaunimo sąjunga, Lietuvių jaunimo bendrija „Lituanica“, Sibiro lietuvių sąjunga, Maskvos lietuvių jaunimo sąjunga, Vokietijos lietuvių bendruomenė. Tiražas 1995–1996 m. – 2000–2500 egz.
Redaktorius Romualdas Belovas.
Gipoldas Karklelis

Biografija

1986 m. baigė Lietuvos žemės ūkio akademiją, įgijo inžinieriaus hidrotechniko specialybę, 2005 m. Mykolo Romerio universitete įgijo viešojo administravimo magistro laipsnį.
Kelmės rajono savivaldybės administracijos žemės ūkio skyriaus vedėjas, 2007-2010 m. savivaldybės administracijos direktorius. Nuo 2011 m. UAB ,,Altimetrija" direktorius.
Lietuvos valstiečių liaudininkų sąjungos Kelmės rajono skyriaus sąraše 2007 m., 2010-2011 m. ir nuo 2011 m. Kelmės rajono savivaldybės tarybos narys. 
Hidrotechnikos inžinierių sąjungos narys, Lietuvai pagražinti draugijos Kelmės skyriaus pirmininkas. Sutuoktinė Daiva, vaikai Justas, Austė.
Vlada Černiauskaitė

Biografija

Baigė Kauno III gimnaziją. 1949–1952 m. žurnalo „Švyturys“ bendradarbė. 1950 m. baigė Vilniaus dailės institutą. 1952–1956 m. LSSR dailės instituto dėstytoja.

Kūryba

Nuo 1955 m. dalyvavo parodose Lietuvoje ir užsienyje. Dirbo pramoninės reklaminės grafikos srityje. Ankstyvojoje kūryboje ryški Mečislovo Bulakos, Antano Kučo įtaka.
Sukūrė spalvotosios ir nespalvotosios grafikos (linoraižinių, medžio raižinių, ofortų). Kūriniai preciziško piešinio, tvirtos raižysenos, santūrios plastikos, būdinga romantiški vaizdiniai, raiškūs žmogaus ir gamtos, Lietuvos istorijos (ciklas „Iš Vilniaus kronikų“, 7 dešimtmetis) motyvai, tautodailės dekoratyvūs elementai („Merginų paruginė“, 1974 m.). Iliustravo knygų. Jos kūrinių yra Rusijos, Vokietijos, Rumunijos, JAV („Baltijos žvejai“, 1956 m., Moderniojo meno muziejus, Niujorkas) muziejuose.
Tuk tuk (filmas)

Turinys

Architektas Evanas yra laimingai vedęs Karen ir kartu su 2 vaikais gyvena užmiesčio name. Tėvo dienos išvakarėse šeima susiruošia savaitgalį atostogauti, tačiau Evanas priverstas likti namuose, kad baigtų skubų projektą. Vėlai vakare, lauke siaučiant audrai, į namų duris pasibeldžia dvi merginos, Dženesė ir Bel, kurių automobilis sugedo netoliese, o telefonas išsikrovė. Evanas įleidžia jas į namus apšilti, o pats iškviečia taksi. Merginos eina nusimaudyti po dušu, o vėliau kartu suvilioja Evaną. Taksi atvažiuoja ir išvažiuoja, o jos lieka namuose.
Rytą atsikėlęs Evanas nustemba, kad merginos vis dar namuose: jis tikėjosi, kad tai vienos nakties nuotykis, kuris jau pasibaigė, tačiau šios, regis, neketina niekur eiti. Evanas mėginas jas iškrastyti ir gražiuoju, ir piktuoju, tuo tarpu merginos pradeda siaubti jo namus, o galiausiai pareiškia, kad Bel yra nepilnametė, todėl jis gali būti apkaltintas išprievartavimu. Bijodamas, kad jos įvykdys grasinimą viską papasakoti policijai ir žmonai, Evanas priverstas joms pataikauti. Galiausiai merginos sutinka, kad jis nuvežtų jas į miestą.
Grįžęs Evanas sutvarko namus ir vėl pradeda dirbti, tačiau vakare merginos vėl pasirodo, pareiškusios, kad jis įvykdė nusikaltimą ir privalo už jį atsakyti. Po grumtynių jos suriša Evaną ir pradeda „teismą“, kurio nuosprendis – mirtis neištikimam vyrui...
Tlaskala (valstija)

Geografija

Valstija ribojasi: šiaurėje, rytuose ir pietuose – su Puebla, vakaruose – su Meksiko valstija, šiaurės vakaruose – su Hidalgu. Tai pati mažiausia Meksikos valstija.
Tlaskala yra Meksikos kalnyne, kurį kerta Pueblos-Tlaskalos slėnis. Aukščiausia vieta – Malincino ugnikalnis (4420 m – Tlaskalai priklausančioje pusėje). Valstijos upės priklauso Atojako, Moktesumos, Panuko baseinams.
Petras Kitnovskis

Biografija

Nuo 1648 m. jėzuitas. Nuo 1658 m. studijavo teologiją Graco universitete, jį baigęs 1662 m. įšventintas kunigu. 1663-1665 m. dėstė poeziją ir retoriką Burghauzene (dab. Bavarija). 1665-1670 m. Braunsbergo (dab. Branevas) mokyklų prefektas, 1666-1668 m. Braunsbergo jėzuitų kolegijoje dėstė filosofiją ir 1668-1670 m. moralinę teologiją. Nuo 1671 m. Vilniaus universiteto filosofijos, 1674-1680 m. teologijos profesorius, 1682-1683 m. vicerektorius, 1684-1688 m. rektorius. 1671–1674 m. Vilniaus universiteto spaustuvės, 1680–1684 m. – Vilniaus mokyklų prefektas. Nuo 1688 m. Vilniaus jėzuitų profesų namų prepozitas. 1679 m. ar 1683 m. lydėjo derybų reikalais į Maskvą vykstantį Abiejų Tautų respublikos diplomatą K. P. Bžostovskį. 1687 m. jėzuitų XIII Generalinės kongregacijos Romoje delegatas. Paliko teologinių tezių, retorikos ir filosofijos paskaitų rankraščių.
Gintautas Mincė

Biografija

Buriuoti pradėjo nuo 1977 m. 1982 m. SSRS jaunių žaidynių buriavimo varžybų laimėtojas. 1981 m., 1982 m. ir 1991 m. Lietuvos kreiserinių jachtų klasės buriavimo čempionas. 2004 m. – 2007 m. Kuršių marių regatos laimėtojas. 1983 m., 1985 m. ir 1986 m. SSRS buriavimo čempionas. Dukart SSRS tautų spartakiados buriavimo varžybų ir dukart SSRS buriavimo taurės laimėtojas. 1985 m. dalyvavo pasaulio čempionate, kuriame užėmė 13-ą vietą.
2011 m. nuskendo iškritęs iš jachtos.
Atvira partija

Karaliaus žirgo debiutas

Po 1. e4 e5 pats populiariausias ėjimas yra 2. Žf3. Juo pradedama daug senovinių debiutų, kuriuos studijavo dar XV-XVII amžiais. Šiuo ėjimu išvedama figūra, užpuolamas pėstininkas, ruošiama rokiruotė. Juodieji dažniausiai gina pėstininką ėjimais 2...Žc6 arba 2...d6 (Filidoro gynyba). Kiti gynimo būdai nėra labai populiarūs, nes valdovė anksti išvedama į žaidimą (Braziliškoji gynyba 2...Ve7 arba Greko gynyba 2...Vf6) arba be reikalo susilpninama pozicija (Damiano gynyba 2...f6). Kartais juodieji pėstininko iš viso negina, o bando kontratakuoti (Rusiškoji partija 2...Žf6). Žinomi ir tęsiniai, kuriuose juodieji pradeda aktyvius veiksmus aukodami pėstininką (Latviškasis gambitas 2...f5 arba Dramblio gambitas 2...d5).
Po 2...Žc6 baltieji dažniausiai tęsia 3. Rb5 (Ispaniškoji partija), 3. d4 (Škotiškoji partija), 3. Žc3 arba 3. Rc4. Rečiau žaidžiama 3. c3 (Poncianio debiutas), 3. g3 (Konstantinopolskio debiutas), 3. Re2 (Atvirkštinis vengriškasis debiutas) ir 3. Žxe5?! (Airiškasis gambitas). Iš šių ėjimų visi, išskyrus 3. Žc3 ir 3. Rc4, turi pavadinimus ir toliau neskirstomi. Po ėjimo 3. Žc3 juodieji dažniausiai atsako 3...Žf6 (Keturių žirgų debiutas). Po bet kokio kito atsakymo debiutas vadinamas trijų žirgų debiutu. Po ėjimo 3. Rc4 populiariausiais atsakymais laikomi 3...Rc5 (Itališkoji partija), 3...Žf6  (Dviejų žirgų gynyba) bei 3...Re7 (Vengriškoji gynyba). Žinomi ir kiti atsakymai, pvz., Blekburno šilingo gambitas (3...Žd4), Paryžiaus gynyba (3...d6), Ruso gambitas (3...f5).
Pranciškus Budrius

Biografija

Pirmąsias muzikos žinias gavo iš tėvo. 1944–1948 m. mokėsi Gorainių pradinėje, 1949–1952 m. Pagramančio septynmetėje mokyklose, 1952–1956 m. Klaipėdos muzikos mokykloje. 1956–1962 m. studijavo LSSR konservatorijoje (Povilo Samuičio klasė). 
1957–1972 m. „Lietuvos“ ansamblio artistas-birbynininkas, 1967–1972 m. orkestro vadovas, 1972–1999 m. ansamblio meno vadovas.  1978–2000 m. dėstė LSSR konservatorijos (nuo 1992 m. Lietuvos muzikos akademija) Liaudies instrumentų katedroje; nuo 1987 m. docentas.
Parengė ansamblio „Lietuva“ programas: „Klonių aidai“ (1973 m.), „Per tėviškėlę“ (1974 m.), „Dainuojame žmogui“ (1977 m.), „Rugio giesmė“ (1985 m.), „Ein saulelė apie dangų“ (1991 m.). Koncertavo kaip solistas ir su „Lietuvos“ ansambliu Europos valstybėse, Kanadoje, Japonijoje, Filipinuose, Brazilijoje. 1998 m. Pasaulio lietuvių dainų šventės Ansamblių vakaro meno vadovas.
Gražina Starkuvienė

Biografija

1971 m. baigė Jurbarko 1-ąją vidurinę mokyklą, 1981 m. Klaipėdos ŽVK virėjų mokyklą.
UAB „Kuršis“ direktorės pavaduotoja, 2005 m. kasininkė, Gražinos Starkuvienės firmos savininkė.
Nuo 1993 m. Lietuvos krikščionių demokratų partijos, 2010 m. Lietuvos socialdemokratų partijos Neringos skyriaus narė. 2007–2011 m. ir nuo 2011 m. Neringos savivaldybės tarybos narė. 
Nidos Lions klubo narė. Išsiskyrusi. Vaikai Diana Starkutė-Kriukovė, Rina Borm.
My Way

Vaizdo klipai

2003 m. išleistas animacinis vaizdo klipas dainai „Fly“.
2004 m. Stokholme nufilmuotas vaizdo klipas „eurovizinei“ dainai „In Your Eyes“, kurį režisavo Tomas Brandtas iš Skandinavijos kompanijos „TB Production“. Klipas buvo rodomas ne tik per Lietuvos TV, bet ir užsienio muzikiniuose kanaluose „Z“ bei “MTV”.

Kiti faktai

Debiutinė daina „My Way“ išsilaikė 4 savaites radijo stoties M-1 Top-40 pozicijoje bei tapo Latvijos realybės šou „Uždrausti žaidimai“ himnu. Albumas buvo išleistas ir Latvijoje bei Lenkijoje.
2004 m. sausio mėn. Amberlife su švedų prodiuserių kurta daina „In Your Eyes“ nusprendus dalyvauti nacionalinėje atrankoje į Euroviziją, kartu su „Tele2“ bendrove šis albumas limituotu 3.000 egzempliorių tiražu perleistas pavadinimu „In Your Eyes“ su papildomomis 3 šio singlo versijomis.
Baden Badenas

Istorija

Iki 1931 m. vadinosi Badenu (Baden).
Darnusis vystymasis

Darnusis vystymasis – ekonomikoje, sociologijoje, aplinkotyroje, politologijoje vartojama sąvoka, apimanti visumą metodų, kuriais siekiama užtikrinti vystymąsi, tenkinantį žmonių gerovę dabartyje nesumažinant žmonių gerovės galimybių ateityje. (Anksčiau vartotos sąvokos - tvarioji plėtra, subalansuotas vystymasis).

Kritika

Darnaus vystymosi terminas dažnai kritikuojamas kaip oksimoronas, kadangi ekonominis augimas neįmanomas be dar didesnio Žemės resursų panaudojimo. Dalis darniojo vystymosi kritikų siūlo augimo mažinimo įdėją, t. y. tausoti gamtą visų pirma mažinant vartojimą.
Jemeno transportas

Jemeno transporto sistema yra ganėtinai prastai išvystyta dėl valstybės skurdo. Neįrengtas geležinkelių tinklas, blogos kokybės keliai, prastai modernizuoti ir ribotų galimybių oro uostai.

Keliai

Jemeno keliai yra prastos būklės. Iš 71 300 km valstybės kelių tik 6 200 km yra asfaltuoti. Šiaurinėje Jemeno dalyje išvystyta gera kelių sistema tarp Sanos, Taizo ir Chudaidos bei teikiamos tarpmiestinių autobusų paslaugos. Į pietūs keliai paprastai yra prastesnės būklės, išskyrus Taizo–Adeno plentą. 2005 m. Pasaulio Bankas skyrė 40 milijonų JAV dolerių paramą valstybės kelių asfaltavimo projektui. Planuose yra ir 1,6 milijardų JAV dolerių vertės automagistralė, jungianti Adeną ir Amraną.
Kelionės keliais Jemene yra nesaugios. Daugelis vietinių gyventojų nesilaiko eismo taisyklių ir netgi vairuoja kairiąja puse, nors valstybės reglamente nurodyta važiuoti dešiniąja. Keliais dažnai vaikšto gyvūnai ir vaikai.

Vandens keliai

Dominuojantys šalies uostai yra Mukha, Mukala, Chudaida ir Adenas. Pastarasis yra pagrindinis valstybės uostas. Jemene neišvystytas joks transportas vidaus vandenyse.

Vamzdynai

2004 m. Jemene buvo 1 262 km vamzdynų, kurių 88 km skirti dujoms ir 1 174 km naftai.

Oro keliai

Jemene yra 46 oro uostai, iš kurių 16 turi grįstus pakilimo takus. Šalyje veikia penki tarptautiniai oro uostai. Skrydžius vykdo nacionalinė aviakompanija „Yemenia“. Tikimasi, kad „Yemenia“, kurios 49 % akcijų šiuo metu priklauso Saudo Arabijos vyriausybei, o 51 % Jemeno vyriausybei, galiausiai bus privatizuota, bet tam priešinasi Saudo Arabija. 2001 m. aviakompanijos aptarnavo apie 858 000 keleivių. Kompanijos turimi 12 lėktuvų jau yra pasenę, todėl 2002 m. trys nauji lėktuvai buvo išsinuomoti aštuoneriems metams ir 2006 m. pradžioje aviakompanija paskelbė apie savo planus įsigyti šešis naujus orlaivius 2012 metais.
Paulius Ambrazevičius

Biografija

Gimė ir užaugo Liepalotuose. 2004 metais baigė Šakių Varpo vidurinę mokyklą. 2008 metais baigė Vilniaus universiteto Tarptautinių santykių ir politikos mokslų institutą. Yra vienas iš pirmųjų „Humoro klubo“ narių. Pirmasis komikų susibūrimas įvyko 2008 m. rugpjūčio 6 dieną. Po kelių pasirodymų gimė dabartinis „Humoro klubas“. Tai pat Paulius Ambrazevičius yra dalyvavęs keliose televizijos viktorinose, sudaręs tris viktorinų klausimų knygas ir išvertęs 5 įvairaus pobūdžio knygas. Šiuo metu gyvena Vilniuje.
Žaidžia krepšinio komandoje „Kažkur Matyti“. 2011 metų Pasaulio viktorinos čempionato Lietuvos etapo vicečempionas, 2013 metų 3 vietos laimėtojas. 2014 metais laimėjo Nacionalinę viktoriną (nemaišyti su Pasaulio viktorinos čempionatu) ir atstovavo Lietuvai Europos viktorinos čempionate Bukarešte, užėmė 102 vietą iš 132 dalyvių. Veda teminę futbolo viktoriną „Juoda Raudona“ bare Vilniuje.
2016-2017 m. vedė LRT televizijos viktoriną "Kas ir kodėl".
Mūsų vaikai

Turinys

Brolių Paolo ir Masimo šeimos laikosi ilgametės tradicijos – kartas nuo karto susitinka prabangiame restorane pietauti, nors jų santykiai nėra labai geri, o žmonos netgi nemėgsta viena kitos. Prieštaravimai dar labiau paaštrėja, kuomet Paolo tenka operuoti berniuką, kurį sužeidė ir kurio tėvą nušovė policininkas (pastarąjį teisme gina Masimas).
Po kurio laiko televizija parodo filmuotą medžiagą, prašydama žmonių pagalbos atpažįstant du jaunuolius, sumušusius benamę. Kyla įtarimas, kad tai buvo Paolo sūnus Mikelė  ir Masimo duktė Benedeta. Kuomet vaikai prisipažįsta, tėvai ima ieškoti išeities iš susidariusios padėties, tačiau jei Masimas stengiasi visomis priemonėmis bylos išvengti, Paolo sprendžia dilemą. Galiausiai jie vėl susitinka per eilinius pietus restorane, kur turi priimti sprendimą kokios taktikos laikytis, tačiau viskas baigiasi nauju konfliktu.
Lanelis

Istorija

XX a. viduryje tai buvo didžiausias pasaulyje miestas, kurio gyventojai kalba keltų kalba.
Bandis

Bandis, rusiškas ritulys arba ledo ritulys su kamuoliu – komandinė žiemos sporto šaka, panaši į ledo ritulį su futbolo elementais.
Žaidžiama su pačiūžomis ir lenktomis lazdomis su apvaliu raudonu kamuoliuku, kad geriau matytųsi ant ledo. Tokios priemonės naudojamos žolės riedulio ir kitų riedulių sporte. Žaidžiama komandomis po 10 laisvų žaidėjų ir vieną vartininką 2 kėlinius po 45 minutes. Aikštė – standartinės futbolo aikštės dydžio tik padengta ledu. Aikštėje čiuožia ir teisėjas, kuris gali parodyti mėlyną ir raudoną korteles už prasižengimus. Gavęs mėlyną kortelę, žaidėjas palieka aikštę 10 minučių. Po to sugrįžta. Gavęs 3 korteles, žaidėjas išvejamas iš aikštės. Po 10 minučių jo vietą gali užimti žaidėjas nuo atsarginių suolelio. Tai panašu į ledo ritulį. Galioja nuošalės taisyklė, baudinių smūgiai, smūgis link vartų ir kampiniai smūgiai.
Rusiškas ritulys yra senovinis rusiškas žaidimas. Daug dėmesio jam skyrė caras Petras I. 1957 m. surengtas pirmasis pasaulio čempionatas. Sportas labiausiai kultivuojamas Rusijoje ir Švedijoje. Buvo įtrauktas į olimpinių žaidynių programą kaip demonstracinis sportas.
Tarptautinė bandžio federacija turi dvidešimt septynis narius: Afganistanas, Anglija, Armėnija, Baltarusija, Čekija, Estija, Indija, Japonija, JAV, Kanada, Kazachija, Kinija, Kirgizija, Kolumbija, Latvija, Lietuva, Mongolija, Nyderlandai, Norvegija, Rusija, Slovakija, Suomija, Švedija, Šveicarija, Ukraina, Vengrija, Vokietija.
Zalese Stefanovas

Istorija

Nuo XIX a. pabaigos kaimas priklausė Ostrovo apskričiai, Dmochi Glinkų valsčiui, Rosochate Košcelnės parapijai. 1827 m. kaime buvo 12 namų ir 104 gyventojai. 1921 m. kaime buvo 10 namų ir 61 gyventojas, iš kurių 28 vyrai ir 33 moterys.
Torpedų likeris

Torpedų likeris (angl. Torpedo Juice; juice (viena prasmių) – 'likeris') – savos gamybos alkoholinis gėrimas. Gaminamas grūdų etanolio pagrindu.

Istorija

JAV torpedos Mark 14 turėjo miniatiūrinį garo variklį, kurio degalai buvo etanolis, kurį degindavo naudodami suspaustą orą arba kai kuriose modifikacijose – suspaustą deguonį. Etanolis būvo denatūruotas medžiaga, kurią vadino „rausvąja ledi“ (angl. pink lady), bet šį denatūravimo priedą gana efektyviai pašalindavo filtruodami per suspaustą duonos kepalą.
Ėmus naudoti elektrines torpedas Mark 18, etanolio torpedose nebenaudojo, tačiau nedidelius etanolio kiekius elektrikai ir elektrikų padėjėjai laivuose naudodavo kai kurioms elektros įrangos dalims valyti.
Varbergs BoIS

Istorija

Klubo įkurtas 1925 m. Žaisdavo žemesniuose divizionuose, o paskutiniu metu (nuo 2012 m.) žaidžia antros pakopos pirmenybėse.